L-Assoċjazzjoni Maltija tal-Ġenituri tal-Istudenti fl-Iskejjel tal-Istat, il-MAPSSS qed tistenna li wara sentejn ta' tfixkil fl-iskejjel, l-affarijiet jerġgħu lura għan-normal fis-sena skolastika li jmiss. Bi 80% tal-popolazzjoni Maltija mlaqqma għal kollox kontra l-Covid-19 u t-tnaqqis tal-miżuri f'diversi setturi, il-MAPSSS qalet li filwaqt li għandhom jibqgħu miżuri fis-seħħ, bħall-ilbies tal-maskra, id-distanza fiżika fil-klassi u s-sanitizing tal-idejn, "l-istudenti issa għandhom imorru lura għad-dritt edukattiv sħiħ li jinkludi mhux biss suġġetti ewlenin iżda wkoll it-tkomplija tal-lezzjonijiet bħall-arti, il-mużika, il-PE u l-etika." Wara laqgħa li l-kumitat tal-MAPSSS kellu mal-Awtoritajiet tal-Edukazzjoni u tas-Saħħa, l-assoċjazzjoni qalet li studenti fl-iskejjel sekondarji għandhom jerggħu jibdew il-coursework tagħhom, inkluż xogħol fil-laboratorju u s-suġġetti tal-VET (Edukazzjoni u Taħrig Vokazzjonali). Ix-xahar li għadda, il-Ministru tas-Saħħa Chris Fearne aċċenna għal ritorn għan-normalità fl-iskejjel wara sentejn imfixkla, u qal li r-rata għolja ta' tilqim kellha rwol ewlieni fil-ftuħ mill-gdid tal-iskejjel. Skejjel: "Tajjeb nirkbu fuq il-benefiċċju tat-tilqim" – Fearne Il-MAPSSS żiedet tgħid li bħala parti mill-esperjenza ta' tagħlim, filwaqt li jinżamm il-kunċett tal-bubbles, għandhom jerġgħu jibdew il-ħruġ u l-fieldwork tal-iskejjel fis-sena skolastika l-ġdida. Barra minn hekk, l-assoċjazzjoni qalet li l-miżuri m'għandhomx ifixklu lill-istudenti fi skejjel speċjalizzati bħall-Iskola tal-Arti u l-Iskola Nazzjonali tal-Isport milli jipprattikaw kuljum bħala parti mill-edukazzjoni ewlenija tagħhom. "MAPSSS ittenni li studenti vulnerabbli għandhom jirċievu appoġġ adegwat, każ b'każ, biex ikunu integrati b'mod sigur u sħiħ fl-iskola. Barra minn hekk, studenti li ma attendewx l-iskola s-sena l-oħra għandhom jiksbu l-għajnuna meħtieġa, bħal programmi ta' integrazzjoni mill-ġdid, biex ikomplu l-iskola bla xkiel għall-benefiċċju tagħhom u ta' sħabhom." "L-istudenti mlaqqmin għandu jkollhom iżjed opportunitajiet" – MFCD Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61370389858f3_rand.td-a-rec-img{text-align:left}.td_uid_3_61370389858f3_rand.td-a-rec-img img{margin:0 auto 0 0}